**“ΑΠΟΚΑΤΑΣΤΑΣΗ ΚΑΙ ΣΥΝΤΗΡΗΣΗ ΣΥΓΚΡΟΤΗΜΑΤΟΣ ΝΟΤΙΩΝ ΘΕΡΜΩΝ ΟΛΥΜΠΙΑΣ ”**

Το έργο «ΑΠΟΚΑΤΑΣΤΑΣΗ ΚΑΙ ΣΥΝΤΗΡΗΣΗ ΣΥΓΚΡΟΤΗΜΑΤΟΣ ΝΟΤΙΩΝ ΘΕΡΜΩΝ ΟΛΥΜΠΙΑΣ» με κωδικό ΟΠΣ ΤΑ 5154624 έχει ενταχθεί στο Ταμείο Ανάκαμψης και Ανθεκτικότητας, το οποίο χρηματοδοτείται από την Ευρωπαϊκή Ένωση – NextGeneration EU, με συνολική δημόσια δαπάνη ύψους 615.000€.

Το φυσικό αντικείμενο αφορά:

ΥΠΟΕΡΓΟ 1 "Αποκατάσταση – Ανάδειξη Συγκροτήματος Νοτίων Θερμών Ολυμπίας"

Φορέας υλοποίησης: Εφορεία Αρχαιοτήτων Ηλείας

Θα εφαρμοστούν άμεσα σωστικά μέτρα, όπως αποψιλώσεις – κοπή δέντρων στα νότια του συγκροτήματος – ανασκαφική διερεύνηση και ανασκαφικοί καθαρισμοί - αποσαφήνιση περιγράμματος αρχαίων οικοδομικών καταλοίπων. Παράλληλα θα πραγματοποιείται ενημέρωση/ εμπλουτισμός της επιστημονικής τεκμηρίωσης του μνημείου (φωτογραφικά, ημερολόγια, σχεδιαστικά). Θα εκπονηθούν εξειδικευμένες μελέτες (οριστική αρχιτεκτονική, οριστική στατική και υδραυλική μελέτη).. Επίσης, θα

παραχθούν ενημερωτικά φυλλάδια & πινακίδες (δίγλωσσες και σε γραφή Braille).

• Εργασίες αποκατάστασης, ενίσχυσης και ανάκτησης των αρχαίων υποδομών, επεμβάσεις δομικής ενίσχυσης των ιστάμενων τοιχοποιιών του θερμού λουτρού του μνημείου, καθώς και εργασίες ανάδειξης με επιχώσεις των ανεσκαμμένων χώρων και διαμόρφωση επισκέψιμων περιοχών. Συγκεκριμένα, προβλέπεται να γίνει εξυγίανση τοιχοποιιών, αποκεκαλυμμένων θεμελιώσεων και λοιπών υποδομών. Επίσης, θα γίνουν στερεώσεις οικοδομικών καταλοίπων, ανακτίσεις τοιχοποιιών,

ανατάξεις-μεταφορές μετακινημένων μελών, απόσπαση-συντήρηση και επανατοποθέτηση αρχιτεκτονικών μελών, συντήρηση επιχρισμάτων, δαπέδων και αξιόλογων αρχιτεκτονικών μελών in situ ή και καταπιεσμένων, διάστρωση των χώρων στις τελικές προτεινόμενες στάθμες κίνησης των επισκεπτών. Κατασκευή αποστραγγιστικού δικτύου.

ΥΠΟΕΡΓΟ 2 " Εργασίες Συντήρησης Κονιαμάτων και Λίθινων Στοιχείων στις Νότιες Θέρμες Αρχαίας Ολυμπίας"

Φορέας υλοποίησης: Διεύθυνση Συντήρησης Αρχαίων και Νεώτερων Μνημείων

Πιο συγκεκριμένα, θα γίνουν επεμβάσεις σε περίπου 35 τ.μ. κονιαμάτων στα οποία θα πραγματοποιηθούν:

• Αφαίρεση ανάπτυξης φυτικών ριζικών συστημάτων από την επιφάνεια και τις ακμές των κονιαμάτων.

• Καθαρισμός των κονιαμάτων από φερτά υλικά.

• Εργασίες στερέωσης των κονιαμάτων στο υποστήριγμα.

• Εργασίες απομάκρυνσης νεότερων τσιμεντοκονιαμάτων και άλλων επεμβάσεων και τοποθέτηση νέων χωρίς τη χρήση τσιμέντου.

• Εργασίες στα τμήματα που θα αποκαλυφθούν κατά την διάρκεια των ανασκαφών για την καλύτερη απόδοση του χώρου και των δωματίων. Στα λίθινα στοιχεία θα πραγματοποιηθούν τα ακόλουθα και εφόσον απαιτηθεί από τις εργασίες αναστήλωσης:

• Στο δυτικό τοίχο του αιθρίου, όπου οι λίθοι συγκρατούνται οριακά στη θέση τους και είναι αποσαθρωμένη η υπόβασή τους, απόσπαση τριών λίθινων μελών, η εξυγίανση της τοιχοποιίας και η επανατοποθέτησή τους.

• Στο Δυτικό Πύργο 2 και ειδικότερα στη νοτιοδυτική γωνία του, η οποία εμφανίζει απόκλιση και κύλιση από την κατακόρυφο, απόσπαση τεσσάρων αρχιτεκτονικών μελών στα οποία θα πραγματοποιηθούν εργαασίες στερέωσης της επιφάνειας και καθαρισμός.

• Σε όλη την διάρκεια των επεμβάσεων αναστήλωσης και επανάταξης αρχιτεκτονικών μελών θα πραγματοποιηθούν μικροεπεμβάσεις στερεώσεων και επανατοποθέτησης.

- Παρακολούθηση των κλιματολογικών παραμέτρων των μνημείων.

**Το έργο/δράση υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGenerationEU.**